text: Grundlæggeren af Ecco Sko får sin egen plads
  23 januar 2015 kl. 15.58
  Bredebros helt store erhvervsmand Karl Toosbuy får opkaldt en plads efter sig.
  Toosbuys Torv bliver navnet på den åbne plads, der er opstået i forbindelse med den seneste bysanering i Bredebro.
  På den måde hædres grundlæggeren af Ecco Sko Karl Toosbuy, der realiserede sit livsværk i Bredebro.
  Ecco Fonden har været med til af finansiere den seneste by-sanering, som også resulterer i etablering af verdens største Ecco Sko-butik.
  